Taira

Taira (Eira barbara) er et mellomstort rovdyr i mårfamilien og er eneste art i slekta Eira.

Taira ligner mår. Kroppslengden er 90–115 cm, og halen er 33–45 cm. Pelsen er kortere enn hos mårene og mørkebrun til svart. Det er en gul eller hvit strupeflekk. Tairaen har i motsetning til mårene ikke forsinket fosterutvikling.

Tairaen er dagaktiv, eller av og til aktiv i grålysningen og skumringen. Den finnes i mange typer tropisk og subtropisk skog, men trives også i jordbruksområder, på fruktplantasjer og nær bebyggelse. Den er blant de vanligste mellomstore rovpattedyr i Neotropis. Tairaen er en alteter som lever av frukt, åtsler, små pattedyr og iguaner. Arten er utbredt i Sør- og Mellom-Amerika fra sørlige Mexico til nordlige Argentina, men mangler i Andes og på caatingaen nordøst i Brasil.

Referanser

Eksterne lenker 

 

Mårdyr